Anti-apartheidsaktivis nuwe OVK-hoofArgieffoto Volgens ŉ verklaring van Zuma se kantoor, is Janet Love, ŉ bekende menseregte-aktivis, die nuwe kommissaris, nadat die pos vakant gelaat is toe Raenette Taljaard in Februarie 2015 bedank het. “Pres. Zuma wens haar alle sterkte toe met haar nuwe verantwoordelikheid,” lui die verklaring. Love, ŉ voormalige anti-apartheidsaktivis en ANC-LP, was betrokke by die Codesa-onderhandelinge en haar nominasie vir die pos by die OVK is eenparig deur al die politieke partye in die parlement ondersteun. Love is ook ŉ deeltydse kommissaris by die Suid-Afrikaanse Mensregtekommissie (MRK) en die nasionale direkteur van die Regshulpsentrum.